દુબઇ, તા.13: ભારતીય સુકાની વિરાટ કોહલી આઇસીસીના નવા ટેસ્ટ ક્રમાંકમાં પોતાનું ટોચનું સ્થાન ગુમાવી બેઠો છે. લોડર્સ ટેસ્ટની નિષ્ફળતાને લીધે વિરાટ કોહલી આઇસીસી ટેસ્ટ ક્રમાંકમાં બીજા સ્થાને આવી ગયો છે. જ્યારે ઓસ્ટ્રેલિયાના પ્રતિબંધિત ખેલાડી સ્ટીવન સ્મિથ રમ્યા વિના ફરી નંબર વન બની ગયો છે. સ્મિથના 929 પોઇન્ટ અને કોહલીના હવે 919 પોઇન્ટ છે. ઇંગ્લેન્ડનો વિકેટકીપર-બેટસમેન જોની બેયરસ્ટો નવમા ક્રમે પહોંચ્યો છે. ઇંગ્લેન્ડનો સુકાની જો રૂટ ત્રીજા સ્થાને ટકી રહયો છે. નિષ્ફળતા છતાં ચેતેશ્વર પુજારા છઠ્ઠા સ્થાને છે. જ્યારે બોલિંગમાં એન્ડરસન 900 પોઇન્ટ મેળવનારો ઇંગ્લેન્ડનો સાતમો બોલર બન્યો છે અને પહેલા ક્રમ પર છે.